Αυτοκίνητο χτύπησε μητέρα και παιδί κατά την προσπάθειά τους να διασχίσουν το δρόμο μπροστά από ένα σταθμευμένο λεωφορείο.

Ειδικότερα, το ατύχημα συνέβη στην περιοχή των Περιβολίων και συγκεκριμένα στην Λεωφόρο Παχλά στο Ρέθυμνο στην περασμένη Πέμπτη (20/02/20) το απόγευμα και καταγράφηκε από κάμερα κλειστού κυκλώματος. Στο βίντεο φαίνεται καθαρά το ατύχημα, όταν το αυτοκίνητο προκειμένου να προσπεράσει σταθμευμένο λεωφορείο εισέρχεται στο αντίθετο ρεύμα και χτυπάει μητέρα και παιδί, που φαίνεται να περνούν βιαστικά και χωρίς να ελέγξουν το δρόμο.

Μητέρα και παιδί μεταφέρθηκαν στο Νοσοκομείο Ρεθύμνου με πολύ ελαφρά τραύματα και είναι καλά στην υγεία τους.